CELEX: 31990R1282
Language: el
Date: 1990-05-15 00:00:00
Title: Κανονισμός (ΕΟΚ) αριθ. 1282/90 της Επιτροπής της 15ης Μαΐου 1990 για την τροποποίηση του κανονισμού (ΕΟΚ) αριθ. 859/89 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος

Avis juridique important

|

31990R1282

Κανονισμός (ΕΟΚ) αριθ. 1282/90 της Επιτροπής της 15ης Μαΐου 1990 για την τροποποίηση του κανονισμού (ΕΟΚ) αριθ. 859/89 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος  

Επίσημη Εφημερίδα αριθ. L 126 της 16/05/1990 σ. 0031 - 0031

***** ΚΑΝΟΝΙΣΜΟΣ (ΕΟΚ) αριθ. 1282/90 ΤΗΣ ΕΠΙΤΡΟΠΗΣ  της 15ης Μαΐου 1990  για την τροποποίηση του κανονισμού (ΕΟΚ) αριθ. 859/89 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 571/89 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 859/89 της Επιτροπής της 29ης Μαρτίου 1989 περί λεπτομερειών εφαρμογής των μέτρων παρεμβάσεως στον τομέα του βοείου κρέατος (3), έχει προβλέψει, ιδίως, τις λεπτομέρειες τις σχετικές με τη διαδικασία δημοπρασίας· ότι, για να επιτευχθεί καλύτερη επιλογή προσφορών, πρέπει να περιοριστούν οι προσφορές που μπορούν να προσφερθούν στην ίδια τιμή και να επιτραπεί η υποβολή περισσοτέρων προσφορών σε διαφορετικές τιμές· ότι, για να φθάσουμε στην αρμονική κατανομή των προσφερομένων ποσοτήτων όταν αυτές υπερβαίνουν τις ποσότητες που μπορούν να αγορασθούν, πρέπει να προβλεφθεί στις περιπτώσεις που γίνεται χρήση των συντελεστών μειώσεως, ότι αυτοί πρέπει να μπορούν, συναρτήσει ορισμένων στόχων να καθορισθούν σε υψηλότερο επίπεδο για τις προσφορές που γίνονται σε υψηλή τιμή απ' ό,τι για εκείνες σε χαμηλή τιμή·  ότι, μεριμνώντας για καλή διαχείριση της αγοράς, πρέπει να περιοριστεί η προθεσμία πληρωμής των προϊόντων που αναλαμβάνονται από τους οργανισμούς παρεμβάσεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 859/89 τροποποιείται ως εξής:  1. Στο άρθρο 9:  - η τελευταία φράση της παραγράφου 2 αντικαθίσταται από το ακόλουθο κείμενο: «. . . μπορούν να υποβάλουν περισσότερες προσφορές, σε διαφορετικές τιμές, ανά κατηγορία και ανά δημοπρασία»,  - η πρώτη φράση της παραγράφου 4 στοιχείο α) αντικαθίσταται από το ακόλουθο κείμενο:  «α) Αφορά ποσότητα τουλάχιστον δέκα (10) τόνων μη υπερβαίνουσα τους 100 τόνους».  2. Στο άρθρο 11 η παράγραφος 3 αντικαθίσταται από το ακόλουθο κείμενο:  «3. Εάν το σύνολο των προσφερόμενων ποσοτήτων σε τιμή ίση ή κατώτερη της μέγιστης τιμής υπερβαίνει τις ποσότητες που μπορούν να αγορασθούν, οι ποσότητες που έχουν κατακυρωθεί μπορούν να μειωθούν ανά κατηγορία μέσω συντελεστών μειώσεως που μπορούν να περιλαμβάνουν ορισμένη αναλογική προοδευτικότητα συναρτήσει των αποκλίσεων των τιμών και των προσφερομένων ποσοτήτων».  3. Στο άρθρο 15 στην παράγραφο 1, οι όροι «120ή» και «140ή» αντικαθίστανται αντιστοίχως από τους όρους «45η» και «65η».  Άρθρο 2  Ο παρών κανονισμός αρχίζει να ισχύει στις 16 Μαΐου 1990.  Εφαρμόζεται από τη δεύτερη δημοπρασία του Μαΐου.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Μαΐου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 61 της 4. 3. 1989, σ. 43.  (3) ΕΕ αριθ. L 91 της 4. 4. 1989, σ. 5.